મોટરબાઇક પર બૅગ-સ્નૅચિંગ કરવા આવેલા યુવાનોને લાગ્યું હતું કે મારી બૅગમાં મોટી રોકડ રકમ છે એમ જણાવતાં ઉમેશ નાગડાએ કહ્યું હતું કે ‘મારી બૅગ ઝૂંટવી રહેલા યુવાનોએ મોટી રકમના ભ્રમમાં મને બૅગ સાથે રોડ પર ઘસડ્યો હતો, પણ મારી બૅગમાં અગત્યનાં કાગળિયાં હોવાથી મેં બૅગ છોડી નહોતી. તેઓ મને બૅગ સાથે સોએક ફુટ સુધી ઘસડી ગયા હતા. આ રોડ આમ તો ભરચક હોય છે, પણ સોમવારે રોડ પર એટલી ગિરદી નહોતી. એ વખતે મેં ઘણી બૂમાબૂમ કરી હતી છતાં મને બચાવવા કોઈ નહોતું આવ્યું.’